L-ekwipaġġ salva 65 immigrant li ntlemħu madwar 34 mil nawtiku ‘l barra mill-kosta Libjana Kmieni dalgħodu, l-ekwipaġġ abbord il-bastiment Alan Kurdi salva 65 immigrant minn fuq dinghy tal-lasktu wara li sabu ruħhom f’diffikulta f’ibħra internazzjonali, madwar 34 mil nawtiku ‘l barra mill-kosta Libjana. Fi stqarrija, l-ekwipaġġ saħaq li għamel kuntatt kemm maċ-ċentri ta’ kontroll u salvataġġ ta’ Tripli, Ruma, Malta u Bremen fil-Ġermanja. Jider li sa issa baqgħu bla tweġiba mil-Libja, l-Italja u anke Malta filwaqt li ċ-ċentru Ġermaniż infurmahom li kien se jagħmel kuntatt mal-Gvern. Skont l-ekwipaġġ, l-immigranti ntlemħu dalgħodu u malli ressqu biex isalvawhom dawn ippruvaw jaħarbu għax ħasbuhom Gwardji tal-Kosta Libjani. Filwaqt li d-dinghy kellu biżżejjed fjuwil, l-immigranti ma kellhomx l-apparat meħtieġ biex ibaħħru. Kellhom ukoll 10 litri biss ilma tax-xorb. Skont rapporti, dan id-dinghy kien ilu fil-baħar aktar minn 12-il siegħa.